tomron87/hebrew-wikipedia-sentences-corpus huggingface dataset:
כל שלושת ספריו של לדלום עובדו לקולנוע בכיכובו של מאט דיימון: דאג לימן ביים את זהות כפולה (2002), פול גרינגראס ביים את זהות במלכודת (2004) ואת זהות אבודה (2007) וטוני גילרוי (שהיה שותף לכתיבת התסריט לכל הסרטים) ביים את זהות גנובה (2012).
זהות כפולה הוא סרט פעולה מצליח משנת 2002 המבוסס בחלקו על ספר בעל אותו שם מאת רוברט לדלום.
את הסרט ביים דאג ליימן ומככבים בו מאט דיימון, קלייב אוון, אדוואלה אקינואויה-אגבאג'ה, פרנקה פוטנטה, כריס קופר, בריאן קוקס, ג'וליה סטיילס, גבריאל מאן.
סוכן ה-CIA לשעבר ג'ייסון בורן (דיימון) השתתף בפרויקט סודי ואינו זוכר את זהותו.
במהלך הסרט זיכרונו מתחיל לשוב אליו אחרי שהוא מחבר שברירי זכרונות ומגלה שהוא סוכן ביון מיומן, שנרדף על ידי מפעיליו לשעבר.
במהלך מסעו לאיתור זהותו הוא חובר למארי קרויץ (פרנקה פוטנטה), שמוצאת עצמה נרדפת גם היא.
עיקר עלילת הסרט מתרחש בפריז.
במהלך הסרט נחשפת יחידה סודית ביותר ב-CIA בשם "טרדסטון" אשר בורן השתייך אליה.
הסרט בבימויו של פול גרינגראס ובכיכובם של מאט דיימון, בריאן קוקס, ג'וליה סטיילס, ג'ואן אלן, קארל אורבן.
ג'ייסון בורן עדיין סובל מאמנזיה.
הוא חי עם חברתו מארי בעילום שם בגואה שבהודו.
ואמנם נדמה שחייו מתנהלים על מי מנוחות אך מתברר כי מתנקש נשלח לחסלו וכי ה-CIA סבורים כי הוא רצח שניים מסוכניהם בברלין לאחר שטביעות אצבעותיו נמצאו בזירת הרצח.
בעקבות כך, בורן מחליט לצאת ולנסות ולטהר את שמו.
הסרט בבימויו של פול גרינגראס יצא בקיץ 2007 ומככבים בו מאט דיימון, ג'וליה סטיילס, דייוויד סטראתיירן, סקוט גלן, פאדי קונסידיין, אדגר רמירס, אלברט פיני, ג'ואן אלן.
ג'ייסון בורן, שעדיין סובל מאמנזיה, נחוש לרדת לשורש זהותו האמיתית על מנת למצוא שלווה פנימית.
עיתונאי לונדוני בשם סיימון רוס עולה על מידע לגבי תיק בורן ופרויקט טרדסטון.
בורן נרדף על ידי המשטרה וסוכני ביון אשר בעקבותיו משום שאינם מעוניינים שהמידע ייחשף.
הסרט יצא בקיץ 2012 והוא הראשון ללא מאט דיימון ומהווה סרט ספין אוף.
הסרט בוים על ידי טוני גילרוי ומככבים בו ג'רמי רנר, אדוארד נורטון, רייצ'ל וייס ואחרים.
בעקבות הבריחה של ג'ייסון בורן וחשיפת המידע אודותיו ועל טרדסטון על ידי העיתונאי סיימון רוס, הוחלט ב-CIA להשבית את הפרויקטים שהוקמו בעקבות טרדסטון, מהלך שכלל חיסול של הסוכנים שהשתתפו באותם פרויקטים.
אהרון קרוס הוא סוכן CIA לשעבר, פליט של אחד מאותם פרויקטים - "אאוטקאם", הנרדף על ידי סוכנות הביון המרכזית.
הסרט החמישי בסדרה, ג'ייסון בורן שמו, יצא לאקרנים ב-29 ביולי 2016. מאט דיימון שב לככב כג'ייסון בורן, לצדם של ג'וליה סטיילס, אלישיה ויקנדר, טומי לי ג'ונס וונסן קאסל.
הפקת הסרט יצאה לדרך בספטמבר 2015 והושלמה בפברואר 2016. העלילה התמקדה בעידן שאחרי סנואודן.
ג'ייסון בורן הוא סרט פעולה אמריקאי משנת 2016 שנכתב ובוים על ידי פול גרינגראס.
הסרט נערך על ידי כריסטופר ראוס.
הסרט הוא הפרק החמישי של סדרת הסרטים של בורן, והוא המשך ישיר לסרט "זהות אבודה" משנת 2007. מאט דיימון משחק שוב בתפקיד הדמות הראשית, המתנקש לשעבר מכוחות הסי.איי.איי ג'ייסון בורן.
ג'ייסון בורן (מאט דיימון) עדיין נמלט מיחידת חיסול של הסי.איי.איי, בעוד הוא מנסה לגלות פרטים נוספים על עברו ועל אביו.
כאשר סוכנת סי.איי.איי לשעבר בשם ניקי פרסונס (ג'וליה סטיילס) פורצת למחשבים של הסוכנות כדי להוציא פרטים על התוכנית שהפעילה את בורן, היא מגלה מידע חדש על הליך הגיוס של בורן.
פרסונס יוצרת קשר עם בורן ומעבירה לידיו את המידע.
במסגרת גילוי הפרטים הנוספים מתגלים לפרסונס ולבורן פרטים על תוכנית של הסי.איי.איי להפעיל תוכנית שנויה במחלוקת חדשה.
לאחר הפריצה, המנהל הכללי של הסי.איי.איי רוברט דיואי (טומי לי ג'ונס) מורה ליחידת הסייבר של הסוכנות ולהת'ר לי (אליסיה ויקנדר) העומדת בראשה לאתר את בורן ופרסונס.
ג'ייסון גרייס הוא דמות בדיונית בסדרת ספרי גיבורי האולימפוס מאת ריק ריירדן, המבוססת על המיתולוגיות היוונית והרומית.
הוא אחיה של תאליה גרייס (בת זאוס, ההתגלות היוונית של יופיטר) אימו החורגת היא יונו, אימו היא בריל גרייס שמתה מתאונת דרכים מפני שהיא השתכרה, אביו הוא יופיטר אל השחקים והאל ששולט באולימפוס ובן של הטיטאן סטורן והטיטאנית אופס.
ג'ייסון גרייס נולד ב-1 ביולי בשנה בלתי ידועה לצד הרומי של האל זאוס, יופיטר, ולבת זוגו, שחקנית בשם בריל גרייס.
והוא אחיה הקטן של תאליה גרייס.
בתקופת ינקותו צוותה אימו בידי הרה להביאו לבית הזאבים, ולקחה לה אותו, וזאת הייתה הפעם האחרונה שג'ייסון ראה את אימו בחיים, הוא פגש את רוחה, המאניה שלה בספר החמישי דם האולימפוס כשניסתה לשכנע אותו לצדד בגאיה.
הזאבה לופה התבקשה לקחת אותו למחנה יופיטר הרומי, של הלגיון ה-12 פולמינטה.
ג'ייסון ממוין לקוהורטה החמישית, שנחשבה לקוהורטה הכי פחות טובה ונחשבת, ושם הוא מבלה את ילדותו.
הוא מתגלה כלוחם חזק ביותר, ונלחם בעזרת מטבע שהופך לחרב או לרומח.
הוא מביא כבוד לקוהורטה וממוין להיות הקנטוריון שלה, ולבסוף אפילו אחד משני פראיטורי המחנה.
כמה שנים אחריו מצטרפת למחנה ריינה אווילה רמירז אריאנו, בת בלונה, אלת מלחמה רומית, ומקבלת מעמד של קנטוריונית ופראיטורית יחד עם ג'ייסון, ואף מתאהבת בו בהמשך.
לא ידוע הרבה על משימותיו והרפתקאותיו של ג'ייסון מטעם המחנה הרומי, אך החשובה שבהן הייתה תקיפת מבצר הטיטאנים, מצודת אותריס, שכיום נמצא ליד סן פרנסיסקו, בזמן מלחמתם של בני מחנה החצויים בטיטאנים כמוקד התקיפה שלהם, מנהטן.
ג'ייסון הורס את המבצר ומפיל את הטיטאן המנהיג שלו, קריוס.
בספר הראשון, ג'ייסון מתעורר באוטובוס בית ספר ומחזיק בידה של נערה כלשהי, כשהוא לא זוכר דבר מעברו.
הוא אינו זוכר מה הוא עושה שם, ולמעשה, כלל אינו זוכר את עצמו.
ג'ייסון מגלה שלנערה שהחזיק את ידה קוראים פייפר מקלין, ולנער שיושב מלפניו קוראים ליאו ואלדז, ושניהם טוענים שהם מכירים אותו כבר כמה חודשים, וששניהם חבריו הטובים ביותר ופייפר היא בת זוגו.
הם מגיעים לגרנד קניון ומותקפים על ידי שלוש רוחות סערה.
בקרב הם מנצחים ואנבת' צ'ייס בת אתנה ובוץ' בנה של איריס, אלת הקשת, ממחנה חצויים לוקחים אותם למחנה.
אנבת' מספרת להם שבכלל חיפשה את פרסי ג'קסון, גיבור המחנה שאבד שלושה ימים קודם.
במחנה החצויים ליאו מתגלה כבן הפייסטוס, פייפר כבת אפרודיטה וג'ייסון כבן זאוס/ יופיטר.
אולם ג'ייסון קורא להם בשמותיהם הרומים.
נבואה חדשה יוצאת מפי האורקל רייצ'ל דר, שעל פיה הענקים (גיגאנטים) יקומו לתחייה כמו שעשו הטיטאנים מספר חודשים קודם לכן, ושני סוגים של איחוד צריכים לקרות בשביל לנצח אותם: איחוד בין יוונים לרומאים ובין אלים לחצויים.
שבעה חצויים יהיו אלה שיפילו אותם: יוונים ורומים.
ג'ייסון יוצא למסע חיפושים על מנת לשחרר את הרה שנלכדה בידי הענקים.
במהלך ההרפתקה הוא מוצא את אחותו תאליה, שהפכה לציידת ארטמיס, והיא מגלה לו שאימם מתה.
המסע מצליח ובמהלכו לג'ייסון חוזר כל הזיכרון.
הוא מספר לחבריו במחנה החצויים על כך שהרומים קיימים ועל מסע החיפושים העתידי שלהם והם מתחילים לתכנן אותו.
שוררת שנאה עתיקת יומין בין היוונים לרומים ויהיה קשה לאחד ביניהם.
הם בונים את ספינתם, ה"ארגו 2"
במחנה הרומי פרסי ג'קסון גם מאבד הזיכרון והופך לגיבור לאחר שהביס שני ענקים והופך לפראיטור המחנה, במקביל להצלחתו של ג'ייסון אצל היוונים.
בספר השלישי ג'ייסון, אנבת', פייפר, ליאו, (שהתגלו כארבע מהשבעה), בליוויו של סאטיר המכונה המאמן הדג'.
אוספים אליהם את פרסי ושני חבריו הרומים החדשים, הייזל ופרנק.
ג'ייסון מתראה מחדש עם ריינה.
הם נוחתים אצל הרומאים אבל רוח רעה משתלטת על ליאו וגורמת לו להפציץ את המקום.
הם בורחים, והרומאים מחליטים לתקוף את מחנה החצויים.
יש להם מספר משימות על מנת להשלים את המסע:
חילוצו של ניקו די אנג'לו, אחיה למחצה של הייזל מהצד היווני של אביהם האדס\פלוטו, מכד בו נלכד בידי ענקים.
מציאת פסלה של אתנה, אתנה פרתנוס, שהרומאים גנבו מהיוונים, ושהם מאמינים כי הוא מסוגל לעשות שלום בין החצויים.
סגירת שערי המוות, שימנעו מהענקים את המחזוריות של חזרה מטרטרוס, שיש לו כניסה מעולמנו ויציאה באותם דרך, ושחייב להיסגר משני הצדדים.
הם נוסעים לרומא המקורית, שם תיקח אנבת' את פסל אתנה פרתנוס.
הם משלימים את המשימה ופרסי, ג'ייסון ופייפר מצילים את ניקו, אבל אנבת' ופרסי נופלים לטרטרוס, החמישה האחרים יחד עם ניקו יוצאים למסע, בהדרכתו של האחרון, לכניסה של שערי המוות מעולם החיים, בספר הרביעי.
הם נפגשים לבסוף ומי שנשארו בפנים היו בוב (טיטאן שפרסי, תאליה וניקו מחקו לו את הזיכרון.
הם אמרו לו שהוא בכלל לא טיטאן אלא משרת של האדס), חתול השלד, בוב הקטן, ודמסן (הענק הנחמד היחיד עקב היותו המנוגד של ארס, אל המלחמה).
בינתיים, הרומאים מתכוננים למלחמה ביוונים ומנהיגם, אוקטביאנוס, "הטוען לכתר" (הכוונה לפראיטור) הוא המנהיג שלהם, שבהחלט שונא את היוונים.
ניקו, הדג' וריינה (שגם מנסה להשכין שלום בין הרומאים ליוונים ותוך כך מפירה שורה של חוקי רומא החדשה) לוקחים את אתנה פרתנוס חזרה למחנה החצויים, בעוד שהשבעה יוצאים לפרתנון שביוון על מנת להילחם בענקים, ששם הם נמצאים.
הם מגיעים לשם והורגים את הענקים ביחד עם הוריהם האלים (עם אישותם היוונית).
בעזרת ג'ייסון, זאוס הורג את פורפיריון, הענק המנוגד לו ומלך הענקים.
אך גאיה, אימם של הענקים שנלחמת איתם, מתעוררת במחנה החצויים.
זאוס זורק את השבעה למחנה, פשוטו כמשמעו, על ה"ארגו 2", ובמחנה ליאו וג'ייסון מצליחים להפיל את גאיה, תוך כדי שליאו נהרג, אך הוא חוזר לחיים ובלי להודיע לחבריו מצטרף לחברתו, קליפסו.
בסדרה הזו אפולו, פוגש את פרסי, ושואל אותו איפה השישה האחרים, אז האחרון מספר לו שג'ייסון ופייפר מחפשים את ליאו שאבד.
בספר השלישי בסדרה, המבוך הבוער, יוצא ג'ייסון גרייס עם פייפר מקלין (מוזכר בספר שהם נפרדו), מג ואפולו למצוא את נעליו של הקיסר השלישי שהתגלה, קליגולה, הנחשב לאחד מהקיסרים הרומאים האכזריים ביותר שהיו.
לפני יציאתו, גייסון ופייפר יוצאים למבוך לאחר חלומות רעים שקיבלו, שם הוא מופרד מפייפר ומגיע לאורקל הרופילה אשר מוסרת לו נבואת חידות שבה אומרת לו כי כאשר יצא למסע עם אפולו, הוא או פייפר ימותו.
ג'ייסון לא מוכן שפייפר תיהרג ולאחר שהיא נפצעת בראשה הוא מקריב את עצמו ונהרג מדקירה של חנית בגבו.
הוא מת בגיל 17 בקרב נגד קליגולה כדי להציל את חבריו.
לפני שיצאו למסע ג'ייסון מבקש מאפולו שיבנה את העיצוב שהכין למחנה הרומאי והיווני, במקרה ולא ישרוד.
ההלוויה שלו מתרחשת במחנה יופיטר בספר הרביעי בסדרה, קברו של הרודן.
בספר החמישי, המגדל של נירון, ג'ייסון מתגלה לאפולו בחלום.
בספר הראשון ג'ייסון משתמש בנשק שקיבל ממחנה יופיטר, מטבע זהב בו מוטבעת דמותו של יוליוס קיסר ושיכול להפוך לחרב או לרומח.
החרב נהרסת באחד מקרבותיו והוא משתמש מאז בחרב רגילה (גלאדיוס).
אחותו של ג'ייסון, תאליה גרייס, נולדה מצד אישיותו היווני של זאוס.
תחילה יצא זאוס באישיותו היוונית עם בריל, הוליד לה בת ועזב אותה.
לאחר שבע שנים חזר אליה עם אישיותו הרומית וגם הוליד ילד: ג'ייסון.
זאוס\יופיטר הקדיש את ג'ייסון להרה על מנת שלא תכעס עליו שבגד בה ותנסה לפגוע בהם, והיא נהייתה מעין אפוטרופוס בשבילו.
בספר המבוך הבוער, מתגלה כי פייפר נפרדה ממנו מספר חודשים אחרי המסע, כדי לגלות את עצמה וכי הרגישה שהשידוך בניהם נעשה בידי הרה ולא באמת היה להם עבר.
היא הרגישה שהוא חבר טוב מאוד שלה, אך לא "חבר" במובן הרומנטי, והוא עבר להתגורר בפנימייה.
לאורך הספר הופיעו רמזים באשר לרגשות רומנטיים הקיימים ביניהם.
במרחק זוויתי של כ-2.4 מעלות מדרום-מזרח לכוכב נמצאת הערפילית הפלנטרית NGC 4361 ובמרחק זוויתי של כ-3.5 מעלות ממערב-דרום-מערב לו נמצאות גלקסיות אנטנה (NGC 4038 ו-NGC 4039) שנמצאות בתהליך של התנגשות זו בזו.
ג'יינה הוא ענק כחול מסוג ספקטרלי B8 III שנמצא במרחק של כ-150 שנות אור ממערכת השמש.
מסתו גדולה יותר מ-4 פעמים מסת השמש, רדיוסו כ-3.6 רדיוסי שמש וטמפרטורת פניו כ-12,000 קלווין.
הוא מאיר בעוצמה של פי 176 מעוצמת ההארה של השמש באור נראה, אך בשל הטמפרטורה הגבוהה של פניו כמחצית מקרינתו היא בתחום העל-סגול כך שעוצמת ההארה הכוללת שלו היא כפול מכך.
הספקטרום של ג'יינה מראה כמות חריגה של מתכות שונות ובהן כספית, מנגן, אבץ, זירקוניום וטיטניום ולעומת זה כמות קטנה מהרגיל של ברזל, צורן ומגנזיום.
ג'יינה נמצא בסיומו של שלב ההיתוך של מימן להליום בליבתו והוא צפוי להתנפח ולהתקרר עד שיהפוך לענק אדום.
במרחק של כשניית קשת מג'יינה יש כוכב נוסף עמום בהרבה שנקרא ג'יינה B.
בשל עמימותו וקרבתו לג'יינה קשה למדוד את תכונותיו, אך נראה שמדובר בכוכב קטן וקר בהרבה, ככל הנראה כוכב הסדרה הראשית כתום מסוג ספקטרלי K או בננס אדום מסוג ספקטרלי M.
מדידות של השינויים במיקום היחסי של בני הזוג מראות שמסתו של בן הזוג היא כ-0.8 מסות שמש והוא מקיף את הכוכב הראשי במרחק של כ-50 יחידות אסטרונומיות ובזמן הקפה של כ-158 שנים.
ג'ייס לי נורמן הוא שחקן אמריקאי.
מוכר בשל תפקידו בתור הנרי הארט בסדרה "הסוכן הנרי" (2014–2020) בערוץ ניקלודיאון.
ג'ייס לי נורמן נולד בכפר קוראלס (אנ'), ניו מקסיקו, ובגיל שמונה עבר עם משפחתו ללוס אנג'לס, קליפורניה.
יש לו שני אחים, זנדר וגלורי.
משפחתו של נורמן בעלת שורשים ממוצא ספרדי, גרמני, סקוטי, אירי, אנגלי, לבנוני ופוארטו ריקני.
בנוסף, סבתו הייתה יהודיה ממוצא בוכרי.
ב-2018 סיים את לימודיו בתיכון אוק פארק (אנ') בקליפורניה.
בשנת 2012 החל את קריירת המשחק שלו כאשר לוהק לאחד מפרקי סדרת הטלוויזיה "ג'סי" בערוץ דיסני.
לאחר "ג'סי", שיחק בתפקיד אורח בסדרה "משפחת רעם" בערוץ ניקלודיאון.
שניידר התלהב מנורמן והחליט ללהק אותו לתפקיד הראשי בסדרה "הסוכן הנרי", שעלתה לשידור בערוץ בשנת 2014 והמשיכה להיות באוויר לאורך 5 עונות עד שנת 2020.
לאחר סיום הסדרה "הסוכן הנרי", שלפי ביקורות רבות ממבקרים זו הייתה "הסדרה שהפכה את נורמן לתופעה בניקלודיאון", עלתה סדרת ההמשך, "סוכני העל", אשר עלתה לאוויר בשנת 2020 ונגמרה בשנת 2024. נורמן חזר לתפקידו כהנרי לארבעה פרקים בלבד, ששודרו כתפקידי קמע לאורך הסדרה.
בעונה הראשונה הופיע בפרק השמיני הנקרא "שובו של הילד".
בעונה השנייה הופיע בפרקים "הנרי בנינו" ו- "פרס העוזרים הטובים ביותר", ובעונה השלישית הופיע בפרק "שומרי הקוקו של הדוכס".
לאחר ההצלחה הגדולה של "הסוכן הנרי" המשיך נורמן להופיע בסרטים נוספים בערוץ ניקלודיאון, כגון "רופוס", "אדם המפוצל", "רופוס 2", "נפלט לי", ועוד.
נורמן גם חזר לתפקידו כ"ילד סכנה" מהסדרה של "הסוכן הנרי", אך בתפקיד דיבוב מקורי לסדרת ההנפשה "הרפתקאות הסוכן הנרי".
נורמן זכה חמש פעמים ברציפות בתואר "השחקן האהוב ביותר" בטקס הפרסי בחירת הילדים של ניקלודיאון (2017–2021).
בשנת 2025 חזר לנעליו של "ילד סכנה" לאחר 5 שנים בהם לא הופיע כך, כאשר הופיע בסרט הטלוויזיה "הסוכן הנרי: הסרט".
נורמן צפוי לחזור לנעליו של ילד סכנה גם בפרויקט ניק שנחשף לאחר ביקורות הסרט, "הסוכן הנרי: הספין אוף" שצפוי לעלות לניקלודיאון ב-21 במרץ 2026.
+שנהסרטתפקידהערות2016ספארקספארקדיבוב2020ביגפוט ג'וניור 2אדםדיבוב 2025הסוכן הנרי: הסרטהנרי הארטשחקן ראשי, משחק דמות מסדרה
+שנהסדרהתפקידהערות2012ג'סיפינץ'פרק: "Are You Cooler Than a 5th Grader"2013Deadtime Storiesתלמידפרק: "Revenge of the Goblins"משפחת רעםפלאנקיפרק: "You Stole My Thunder, Man"2014–2020הסוכן הנריהנרי הארטתפקיד ראשי (5 עונות); 128 פרקים
גם מפיק (2020; 11 פרקים)2015אדם המפוצלאדם בייקרסרט טלוויזיה של ניקלודיאון2016Rufusרופוססרט טלוויזיה של ניקלודיאון2017Rufus 2רופוססרט טלוויזיה של ניקלודיאוןהרעשניםסטיב סטאנקודיבוב; פרק: "Legends"2018נפלט ליג'רמי מרטיןסרט טלוויזיה של ניקלודיאון
גם מפיק בפועל הרפתקאות הסוכן הנריהנרי הארטדיבוב; 12 פרקים2018–2019השייקריות2 פרקים2019Bixler High Private Eyeזנדר דווייטסרט טלוויזיה של ניקלודיאון
גם מפיק בפועל 2020–2022סוכני העלהנרי הארט4 פרקים
גם מפיק (2022-2020; 49 פרקים)2021המופע של פטריקג'רידיבוב; פרק: "The Patrick Show Cashes In/Star Games"2026הסוכן הנרי: ספין אוףהנרי הארטצפוי להיות תפקיד ראשי; 10 פרקים
ג'ייסון בגיי הוא שחקן קולנוע וטלוויזיה אמריקאי המוכר בעיקר מתפקידו בסדרת הטלוויזיה "שיקגו PD" של רשת NBC.
בגיי נולד ב-19 במרץ 1960 בניו יורק, כבן הרביעי במשפחתו.
הוא למד בבית הספר הפרטי קולגייט לבנים בניו יורק שם הכיר את השחקן דייוויד דוכובני ואת ג'ון קנדי ג'וניור שהפך לחברו הטוב, השניים היו מסתובבים לעיתים קרובות באזור מוזיאון המטרופוליטן לאמנות ובסנטרל פארק, בהשפעתו אף שיחק קנדי תפקיד בתיאטרון בית הספר.
השפיע רבות גם על קריירת המשחק של דייוויד דוכובני כשדחף אותו להמשיך לעסוק בזה בעוד דוכובני תכנן להיות סופר ופרופסור.
כיום בעל טור שמרני בו משתף ברשת את דעותיו הפוליטיות.
בשנת 1994 השתתף בגיי בשיעור ללימוד משחק שהועבר על ידי מילטון קטסלאס שם החליט לקחת מספר קורסים בסיינטולוגיה כשעמיתו למשחק בודהי אלפמן הביא לו ספר על סיינטולוגיה שבעקבות קריאתו השתכנע בגיי ברעיונו של ל.
רון האברד ש"טכנולוגיה" מסוימת יכולה להניב יכולות על אנושיות.
בגיי עזר לקדם את "מהי סיינטולוגיה?" תערוכה שהייתה חלק ממסע הפרסום הלאומי של כנסיית הסיינטולוגיה בבריטניה בשנת 1999, וכן הופיע בסרטוני ייצוג סיינטולוגיה שהתפרסמו ברשת פוקס ניוז בשנת 2005, הוא אמר פעם בריאיון לרוג'ר פרידמן שמנהיג כנסיית הסיינטולוגיה דייוויד מיסקאוויג' כינה אותו
"נער הפוסטר" של כנסיית הסיינטולוגיה ["the poster boy for Scientology"], הוא הגיע לרמה של OT V בארגון הסיינטולוגיה והוכשר ליהיות "מבקר", בעקבותיו גם אשתו לקחה קורסי סיינטולוגיה ואף היא הגיעה לרמה של OT V, בגיי העריך שבמהלך השנים תרם לכנסיית הסיינטולוגיה כמיליון דולר.
ב -2007 החליט בגיי לפרוש מארגון הסיינטולוגיה והחל לבקר בפומבי את הארגון.
לאחר פרישתו נפגש רבות עם חברו מילדות דייוויד דוכובני איתו שוחח רבות על תקופתו בסיינטולוגיה, בגיי התבטא פעם כי יחסיו עם דוכובני מעיקים וכי הוא "אדם מדכא" (מלשון דיכוי).
לאחר פרישתו מסיינטולוגיה פנה בגיי אל אנדריאס הלדאל-לונד שהיה מתנגד ידוע לארגון הסיינטולוגיה שהפגיש אותו עם העיתונאי ומתנגד הסיינטולוגיה מארק בונקר , השלושה נפגשו בביתו של בגיי בו קיימו איתו ראיון שארך כשלוש שעות על חוויותיו כסיינטולוג ניתן למצוא את הראיון המלא ביוטיוב .
במהלך הראיון התבטא בגיי כי "הסיינטולוגיה מסוכנת מאוד לבריאות הרוחנית, הנפשית, והאבולוציונית" בסוף הראיון אמר "אין לי אג'נדה, אני רק מנסה לעזור...
יש לי את הניסיון כאחד שהיה בתוך הסיינטולוגיה ויצא ממנה, לכן זה נותן לי פרספקטיבה שאנשים מבחוץ אין להם..."
כשנשאל בראיון ב"וילג' ווייס", האם הוא סבור שהביקורת הפומבית שלו נגד סיינטולוגיה עלולה לפגוע בקריירת המשחק שלו, התבדח בגיי ואמר "אני מן הסתם לא הולך לעשות שום סרטים עבור יונייטד ארטיסטס בזמן הקרוב".
זה גורם לי לרצות לבכות...
אין לכם מושג כמה טוב אתם עושים".
לאחר מכן חצה את הרחוב בניסיון להיכנס לבניין הסיינטולוגיה, אך האבטחה מנעה ממנו להיכנס.
בספטמבר 2008 הוזמן על ידי משרד הפנים של גרמניה כדי לדבר בפאנל שאורגן על ידי אורסולה קברטה על סיינטולוגיה שכותרתה: "זוהי סיינטולוגיה, דוחות מארצות הברית".
במאי 2009 התארח בתוכנית World Have Your Say ברשת BBC שם אמר: "בעייתי העיקרית היא לא סיינטולוגיה כשלעצמה אלא עם סיינטולוגיה הארגון שהוא מושחת ומעודד פשיעה, ואם ראשי הארגון ובעיקר דייוויד מיסקאוויג'.
כמו כן בספטמבר 2010 השתתף בסרט תיעודי שהוציאה רשת BBC בשם "סודות הסיינטולוגיה" בו אמר כי זמנו עם הארגון עלה לו מיליון דולר, וכי הדת היא מחבט.
ב-2015 הופיע בעוד סרט תיעודי על הנושא שהוציאה רשת HBO בשם "הולך ברור", המבוסס על ספר שחיבר לורנס רייט בעל אותו השם.
אחותו של בגיי, פרנצ'סקה בגיי, היא זמרת-יוצרת, סבא רבא שלו היה צ'ארלס סמואל דנין, מושל אילינוי ה-23 וסנטור בתחילת המאה ה-20.
בגיי שימש כשושבין בחתונה של חברו השחקן דייוויד דוכובני והשניים נשארו חברים קרובים עד היום.
מתגורר עם משפחתו בניקולס קניון - לוס אנג'לס קליפורניה.
בשנת 1999 היה מעורב בתאונת דרכים במהלכה נפצע בצאוורו מצינור, בעקבות הפציעה נפגעו מיתרי קולו וזה הותיר אותו עם קול שרבים מגדירים כ"קול חצץ".
בגיי נישא לאנג'י ג'אנו בשנת 2000.
ב-21 בנובמבר 2017, פורסם כי בגיי נחקר בעקבות התנהגות שנחשבה אגרסיבית מדי וחשש להטרדה מינית בעת צילומי שיקגו PD ב-2016 בעקבות תביעה של שחקנית הסדרה בעבר סופיה בוש, בגיי פרסם הצהרה בה הוא הודה כי התנהג בתוקפנות והתנצל על כך.
שיקגו JUSTICE - האנק וויט (2017).
ג'ייסון אהרון הוא קומיקסאי הידוע בעבודתו על כותרים כמו תור, הצד השני , המעניש, המקורקף , ווולברין.
ג'ייסון אהרון נולד בג'ספר, אלבמה.
בן-דודו, גוסטב הספורד, שכתב את הרומן החצי-אוטוביוגרפי "השורט-טיימרז" (1979), עליו התבסס הסרט העלילתי "מטאל ג'אקט" (1987) השפיע רבות על אהרון.
אהרון החליט שהוא רוצה לכתוב קומיקס עוד בילדותו, ואף על פי שאביו היה סקפטי כאשר אהרון הודיע לו על שאיפה זו, אמו לקחה את אהרון לחנויות בתי מרקחת, שם היה רוכש חוברות קומיקס, שאת חלקן הוא עדיין מחזיק בימינו.
אהרון סיים את בית הספר התיכון של מחוז שלבי.
לאחר מכן למד באוניברסיטת אלבמה בבירמינגהם , שם סיים תואר ראשון באנגלית.
הקריירה של אהרון בקומיקס החלה בשנת 2001 כאשר זכה בתחרות חיפוש כישרונות של מארוול קומיקס עם תסריט סיפור גיבוי בן שמונה עמודים של וולברין.
הסיפור, שהתפרסם בוולברין מס' 175 (יוני 2002), איפשר לו לשלוח רעיונות נוספים לסיפורים לעורכים.
בשנת 2006 הגיש אהרון הגשה עיוורת לורטיגו, חותם של DC קומיקס, שפרסמו את עבודתו הגדולה הראשונה, סיפור מלחמת וייטנאם בשם "הצד השני", שהיה מועמד לפרס אייזנר למיני סדרה הטובה ביותר.
אהרון מתייחס להצלחה זו כאל "הפעם השנייה" שהוא פרץ לתעשיית הקומיקס.
בעקבות זאת, ורטיגו ביקשו ממנו לשלוח רעיונות נוספים, שהובילו לסדרה "מקורקף", סדרה בבעלות יוצרים המתארת חיים על השמורה האינדיאנית הבדיונית "ערבה רוזה", שצויר על ידי האמן ר.מ.
בשנת 2007 כתב אהרון חוברת וואן-שוט עבור פרויקט "עונת הפיילוט" של "ריפקלאוו" עבור Top Cow.
מאוחר יותר באותה שנה, עורך מארוול, אקסל אלונסו, שהתרשם מ"הצד השני" ו"מקורקף", שכר את אהרון לכתוב גליונות של וולברין, הפנתר השחור ובסופו של דבר, ריצה מורחבת על גוסט ריידר שהחלה באפריל 2008. עבודתו המתמשכת על הפנתר השחור כללה גם חיבור עם הקרוסאובר "הפלישה הסודית" עם דייוויד לפאם בשנת 2009.
בינואר 2008 הוא חתם על חוזה בלעדיות עם מארוול, כאשר עבודתו על "מקורקף" עבור וורטיגו מוחרגת מן ההסכם.
ביולי אותה שנה כתב את גם את גיליון הפינגווין של ה"אסיילום של הג'וקר", גם הוא בהחרגה מהסכם הבלעדיות.
לאחר ריצה קצרה של ארבע גליונות של וולברין בשנת 2007, אהרון חזר לדמות עם הסדרה הרצה "וולברין: נשק אקס", שהושק במקביל לסרט העלילתי "אקס-מן המקור: וולברין".
אהרון העיר, "עם וולברין: נשק אקס ננסה לערבב דברים ככה מקשת לקשת, כך שהקשת הראשונה היא סוג אופייני של סיפור פעולה חשאית אבל הקשת השנייה תקפוץ בדיוק באמצע של סיפור מז'אנר אחר לחלוטין, " בשנת 2010, הסדרה הושקה מחדש כ"וולברין".
בהמשך, אהרון השתתף גם בסדרת "וולברין והאקס-מן" לאחר שכתב את הסדרה הראשית של "אקס-מן: פילוג".
לאחר מכן המשיך אהרון עם השקה מחודשת של הענק הירוק בשנת 2011 ו-תור: אל הרעם בשנת 2012. אהרון והאמן מייק דאודאטו שיתפו פעולה בסדרה המוגבלת של החטא המקורי בשנת 2014. במהלך ריצתו על ת'ור, הוא יצר את הגרסה הנשית של ת'ור וכתב את ההשקה המחודשת של הכותר.
החל משנת 2017, אהרון כתב את קומיקס של "מלחמת הכוכבים" עבור מארוול, שמתאר את השתלשלות האירועים בין תקווה חדשה והאימפריה מכה שנית, וכן המשיך בעבודתו על דוקטור סטריינג', תור, והסדרות המקוריות "ממזרים דרומיים" עם האמן ג'ייסון לאטור ו"הארורים" עם ר.מ.
גוורה במפורסמים אצל אימג' קומיקס.
בשנת 2018, הוא השיק מחדש את תור עם האמן מייק דל מונדו ואת האוונג'רס עם האמן אד מקגינס.
בשנת 2019 אהרון והאמן מחמוד א.
אסר השיקו את קונאן הברברי לאחר שמארוול החזירה לעצמה את הזיכיון לדמות.
בכנס סן-דייגו קומיק-קון 2019 הוכרז כי הריצה של אהרון על תור אשר מתארת כיצד ג'יין פוסטר רכשה את כוחותיו של אל הרעם, תהווה את הבסיס לעלילת הסרט תור: אהבה ורעם (2022), כחלק מהפאזה הרביעית ביקום הקולנועי של מארוול.
אהרון עבר לקנזס סיטי, קנזס בשנת 2000, יום לאחר שחרורו של סרט האקס-מן הראשון.
בהתייחסו לנושאים הדתיים בעבודתו, אומר אהרון שהוא גדל כבפטיסט הדרומי , אך מאז יצא בשאלה: "אני אתאיסט במשך שנים רבות, אך נשארתי מוקסם מהדת.
אם כבר, הוקסמתי יותר מהדת והאמונה לאחר שאיבדתי את שלי."
ג'ייסון בהר הוא שחקן קולנוע וטלוויזיה אמריקאי.
הוא התפרסם בשל תפקידו בתור מקס אוונס (אנ') בסדרת הטלוויזיה "רוזוול" (1999–2002), ואחריו שיחק בסרטו של לאסה הלסטרם "חדשות הספנות" (2001) ובסרט האימה "הטינה" (2004).
בהר נולד במיניאפוליס, מינסוטה ב-30 בדצמבר 1973, השני מבין ארבעה ילדים, בנם של פטריסיה אן שטיינר ושל דייוויד בהר.
לאחר גירושי הוריו עבר עם אימו ואחיו לעיר ריצ'פילד (אנ'), במחוז הנפין, שם למד ג'ייסון בבית הספר היסודי הקתולי סנט ריצ'רדס.
בהר החל לשחק לראשונה בגיל חמש כשהשתתף בהצגת בית ספר בתור חמנייה.
עד גיל שמונה הוא הצטלם לפרסומות בטלוויזיה ודגמן עבור חנויות כלבו מקומיות.
בהר המשיך להופיע לאורך כל שנות לימודיו.
בשנת 1992 סיים את לימודיו בתיכון ריצ'פילד.
בגיל 19, לאחר פגישה מקרית עם מנהל בכיר בהוליווד, עבר בהר ללוס אנג'לס.
בקריירת המשחק המוקדמת שלו הוא הופיע בלמעלה מ-75 פרסומות וב-1995 קיבל את תפקיד טיילר בייקר בסדרת הקומדיה של שואוטיים "Sherman Oaks".
הסדרה שודרה במשך שתי עונות עד שבוטלה בתחילת 1997.
בהר הופיע בסדרת הופעות אורח בתוכניות טלוויזיה שונות "אבא חורג, אמא חורגת", "הפרופילר", "הרקיע השביעי", "באפי ציידת הערפדים", ו"ג'אג".
הוא לוהק לסדרה "Push", אך שודרו כמה פרקים עד שהסדרה בוטלה.
לאחר מכן קיבל תפקיד בסדרה "דוסון קריק" של רשת The WB.
בשנת 1997 הוא הופיע בתפקיד אורח בסדרה "באפי ציידת הערפדים".
בשנת 1999 החל לשחק בתור אחת הדמויות הראשיות בסדרת המדע-בדיוני "רוזוול" (1999–2002) ברשת השידור האמריקנית The WB, כאשר העונה השלישית והאחרונה של הסדרה שודרה ברשת השידור האמריקנית UPN.
בהר, אשר כיכב בשלוש עונותיה של הסדרה לצד קתרין הייגל וברנדן פהר, גילם בסדרה את מקס אוונס (אנ'), אחד משלושת החוצנים שחלליתם התרסקה ברוזוול שבניו מקסיקו ומתמקדת במערכת היחסים שבין החייזרים לאוכלוסייה המקומית.
בשנת 2001 שיחק את דניס בוגיט בסרט "חדשות הספנות" של לאסה האלסטרום, בכיכובם של קווין ספייסי, ג'ודי דנץ', ג'וליאן מור וקייט בלאנשט.
בשנת 2004 שיחק בסרט האימה "הטינה", אשר מהווה חידוש לסרט יפני בעל אותו שם משנת 2002.
בשנת 2006 שיחק בפילוט של הסדרה "The Way", אך הסדרה לא שודרה לבסוף.
בשנת 2007 הוא כיכב במותחן "המקעקע" כאמן קעקועים שמוקסם ממסורת הקעקועים הסמואית, אך רצונו ללמוד את המיומנות העתיקה מביא אותו לקונפליקט וסכנה עם רוח קטלנית.
זהו סרטו הראשון של הבמאי פיטר בורגר.
הצילומים החלו באוקלנד, ניו זילנד, בספטמבר 2006, והסתיימו בתחילת נובמבר 2006. הסרט הוקרן בהקרנת בכורה בניו זילנד ב-30 באוגוסט 2007.
בשנת 2008 בהר השתתף בסרט "Sencsless", על איש עסקים אמיד המוצא את עצמו כבן ערובה של קיצונים פוליטיים המענים אותו באכזריות.
באוקטובר 2019 נחשף בכנס קומיקון בניו יורק כי בהר יככב בעונתה השנייה של הסדרה "רוזוול, ניו מקסיקו" בדמותו של טריפ.
בשנת 2021 גילם את דמותו של זור-אל (אנ') בסדרת גיבורי העל "סופרגירל" בעונתה השישית.
בהר יצא בעבר עם השחקנית קתרין הייגל, אשר קיחה לצידו בסדרה "רוזוול".
בזמן שצילם את הסרט "הטינה" ביפן, הוא פגש את השחקנית קיידי סטריקלנד (אנ'), לה נישא ב-10 בנובמבר 2006 בעיירה אוג'אי (אנ'), קליפורניה.
בנם הראשון נולד באוקטובר 2013.
+שנהסרטתפקדהערות1998פלזנטווילמארק1999Rites of Passageקמפבל "קאם" פאראדיי2001חדשות הספנותדניס בוגיט2004Happily Even Afterג'ייקהטינהדאג מקארתי2005Man of Godבן כהןShooting Livienג'ון לביאן2007Skinwalkers ואריקD-Warאית'ן קנדריקThe Tattooistג'ייק סויר2008The Last International Playboyג'ק פרוסטSenseless אליוט
מועמד פרס סאטורן לשחקן הטוב ביותר בסדרת טלוויזיה (2001-2000)2012מלכי הבריחהדמיאן פוֹנְטְלְרוֹי 5 פרקים2020רוזוול, ניו מקסיקוטריפ5 פרקים2021סופרגירלזור-אל (אנ')5 פרקים
ג'ייסון או'מרה הוא שחקן תיאטרון, קולנוע וטלוויזיה אירי-אמריקאי.
הוא כיכב בסדרות האמריקאיות "צדק", "Life on Mars", "טרה נובה", "וגאס" וסוכני S.H.I.E.L.D..
או'מרה זכה בפרס אירי לקולנוע וטלוויזיה לשחקן המשנה הטוב ביותר בסרט "מצור על ג'אדוויל".
או'מרה הופיע עם הלהקה השייקספירית המלכותית.
בין היתר שיחק במחזות \היהודי ממלטה ו"פופקורן".
הוא היה מועמד לפרס שחקן המשנה הטוב ביותר בשנת 2002 בטקס פרסי התיאטרון האירי על גילום דמותו של ג'ון במחזה "Bash" של ניל לביוט.
או'מרה הופיע במחזה "השיבה הביתה" מאת הרולד פינטר, בלונדון ובדבלין וכן במרכז לינקולן בניו יורק.
היו לו תפקידים ראשיים בסדרות הטלוויזיה "הסוכנות", ואחים לנשק.
הוא גילם את ג'ים שאנון, התפקיד הראשי בסדרת הטלוויזיה טרה נובה של פוקס.
ב-2005 וב-2008, כיכב בתפקיד אורח בסדרה "המפענחת", בתפקיד ביל קרואליק, פירומן פסיכוטי.
בסוף שנת 2008 החל לככב בתפקיד הראשי בסדרה "Life on Mars" מבית ABC, המבוססת על סדרה בריטית של ה-BBC באותו שם.
היא בוטלה לאחר עונה אחת.
או'מרה שיחק בתפקיד אורח בסדרות "מחשבות פליליות", "וגאס" ועוד.
בשנים 2014–2020 או'מרה דיבב את ברוס ויין / באטמן ב-11 סרטי אנימציה של DC קומיקס.
או'מרה שיחק את ג'פרי מייס בסדרת הטלוויזיה "סוכני S.H.I.E.L.D.".
באוקטובר 2018 הצטרף או'מרה לצוות השחקנים של "האיש במצודה הרמה", שם הוא שיחק את ויאט פרייס.
בשנת 2023 גילם את פול מאדיגן בעונה השלישית של סדרת המסתורין "חנוקה" (אנ') ברשת הטלוויזיה האירית RTÉ One.
בשנת 2024 גילם את ליאם בעונתה השלישית של הסדרה "כבאי קליפורניה" ברשת CBS.
בספטמבר 2003 או'מרה התחתן עם השחקנית האמריקאית פייג' טורקו בסאיברוק בקונטיקט.
בשנת 2009 או'מרה קיבל אזרחות אמריקאית.
ג'ייסון וינסטון ג'ורג' הוא שחקן ודוגמן אמריקאי.
הוא נודע בעיקר בתפקידיו כמייקל בורן באופרת הסבון "סנסט ביץ'" בקומדיית המצבים "איב", וכד"ר בן וורן בדרמה הרפואית "האנטומיה של גריי" ובסדרת הבת שלה "תחנה 19",
ג'ורג' נולד בווירג'יניה ביץ', וירג'יניה.
הוא סיים את לימודיו באוניברסיטת וירג'יניה בשנת 1994 במגמה בלימודי רטוריקה, תקשורת ודרמה.
הוא פגש את אשתו ונדנה קאאנה, משוררת הודית-אמריקאית, בזמן שלמד באוניברסיטת וירג'יניה.
הם התחתנו ב-10 ביולי 1999 ונולדו להם שלושה ילדים: ארון, ניקהיל ויסמין.
בשנת 1996 לוהק ג'ורג' כמציל מייקל בורן באופרת הסבון "סנסט ביץ'" תפקיד ששיחק מפרק ראשון של הסדרה ב-6 בינואר 1997 ועד לסיום הסדרה ב-31 בדצמבר 1999.
בשנת 2000 הוא הופיע בתיאטרון בדרמה של ריטה דאב "הפנים האפלות יותר של כדור הארץ" בתיאטרון פאונטיין בלוס אנג'לס, שם גילם את התפקיד הראשי של אוגוסטוס.
בין השנים 2001–2002 שיחק את הראפר סטטוס קוו בסיטקום "על גבול השפיות" של רשת The WB.
בשנת 2002 היה לג'ורג' תפקיד בסרט "מעבר לעתיד" בבימויו של ג'ונתן פרייקס.
הוא הופיע גם בסדרות רבות כמו "מה עובר על בריאן", "אלי סטון", "איסטוויק", "האנטומיה של גריי", וכיכב בתפקיד אורח בסדרה "קאסל" ו"עקרות בית נואשות".
בשנת 2007 שיחק בקומדיה הרומנטית "משחק לשלושה" לצדה של ויויקה איי פוקס.
הוא גם לוהק לסדרת הטלוויזיה "הפילגש" של רשת ABC.
כיום הוא מככב בסדרות האנטומיה של גריי וב"תחנה 19" בתפקיד בן וורן, לשעבר רופא וכבאי בתחנת הכיבוי בסיאטל.
ג'יינוזאורוס (שם מדעי: Jainosaurus) הוא סוג של דינוזאור זאורופוד מקבוצת הטיטאנוזאורים שחי במשך הקרטיקון העליון במשך המאסטריכט, לפני 68 מיליון שנה מזמננו, באזור הודו של ימינו.
המאובניו נתגלו בתצורת למטה שבמאדהיה פרדש, הודו.
לג'יינוזאורוס הייתה עצם זרוע באורך 134 סנטימטרים, והוא היה קטן יחסית לקרוביו, אך עדיין הגיע לגובה של שישה מטרים בראשו ואורכו הגיע ל-18 מטרים.
הוא היה פרימיטיבי ביחס לטיטאנוזאורים והיה קרובם של הבוניטזאורה והאנטארקטוזאורוס מאמריקה הדרומית.
את שמו המדעי קיבל על שם הפלאונטולוג ההודי סוהאן לאל ג'יין (Sohan Lal Jain), אשר ערך מחקר נרחב על הדינוזאור.
הג'יינוזאורוס תואר למדע ב-1995 בידי אדריאן פול האנט (Adrian Paul Hunt), אף שכמה חוקרים סוברים שהוא טקסון בטל השייך לסוג טיטאנוזאורוס או אולי לאנטארקטוזאורוס.
כמה מדענים גם שייכו אותו למשפחת הדיקראוזאוריים בעלת הזיזים על שדרתם, אך נראה שמדובר באבולוציה מתכנסת מאחר שמבנה הגפיים דומה יותר לטיטאנוזאור.
גְּ'ייֵנװֶן (במנדרינית: 建文, נולד בשם ג'וּ יוּ'ן-װֶן; 5 בדצמבר 1377 – 13 ביולי 1402?) היה קיסר סין השני של שושלת מינג אשר שלט בין השנים 1398–1402. ג'יינוון היה נכדו של חונגוו, קיסר סין ואבי השושלת מבנו הבכור, ומכאן היה ליורשו של סבו לאחר מות אביו יורש העצר.
ג'יינוון היה נתון להשפעתם של פקידים בחצר המלוכה ומסעו לטיהור פוליטי הביא לעליית התמיכה בדודו, ג'ו-די, נסיך ון, אשר בסדרת מערכות צבאיות כבש את הבירה והפך בשנת 1402 ליונגלה, קיסר סין.
עם כיבוש הבירה בידי כוחותיו של ג'ו-די, נעלמו עקבותיו של הקיסר ג'יינוון.
שושלת מינג הוקמה לאחר מרד המצנפת האדומה על ידי חונגוו, קיסר סין בשנת 1368, והוא זה שהיה בעל הסמכות בחצר הקיסרית לקבוע על מי להיות ליורשו.
בעיית הירושה הייתה, שאף על פי שלחונגוו היו 26 ילדים, היורש המלומד בקפידה, בנו הראשון ג'ו ביאו, נפטר בטרם עת בשנת 1392. במקום לבחור את השני לבנו הבכור, החליט חונגוו על בנו הבכור של ג'ו ביאו להיות ליורשו.
מדיניות זו הפכה למוסכמה בכל שושלת מינג – בנו הבכור של הקיסר יירש את כס המלוכה, ואם הוא מת לפני שהדבר אפשרי, תועבר הירושה לבנו הבכור.
חוקי ירושה אלו נקבעו בידי הקיסר חונגוו.
כתוצאה מכך, כשנפטר חונגוו בשנת 1398, ירש את מקומו ג'וּ יוּ'ן-װֶן, שהיה בנו של ג'ו ביאו.
בן 21 בלבד, השליט החדש של סין קיבל את השם הקיסרי גְּ'ייֵנװֶן, שפירושו "אדיבות".
לרוע מזלו של הקיסר החדש, מדיניותו של סבו להתקדם דור אחד קדימה בחוקי הירושה החדשים שקבע, לא התקבלה בברכה על ידי כל מקורבי השלטון, במיוחד לא בידי בנו השני של חונגוו, ג'ו-די, הנסיך ין.
הנסיך היה שאפתן, הוא כבר הוכיח עצמו כמפקד צבאי מסוגל במערכות נגד המונגולים משושלת יואן והוא פעל להשיג את כס המלוכה לעצמו.
באופן משמעותי, תביעתו של הנסיך נתמכה על ידי צבאו הגדול שהוצב במחוזות צפון-מזרח סין ונועד להגן על האזור סביב בייג'ינג.
ג'יינוון היה נתון להשפעה ממושכת מצד הסריסים והפקידים בחצר הקיסרית ואלו שכנעו אותו לצד בטיהור פוליטי במטרה להחליש את ההתנגדות לשלטונו.
הקש האחרון ביריבות עם ג'ו-די היה החלטתו של ג'יינוון להסיר את תואר הנסיך מבניו החוקיים של הקיסר חונגוו, כולל הנסיך ין.
הנסיך לשעבר החל להסית מרד, הטיל ספק בלגיטימיות של ג'יינוון לשלוט והפיץ שמועות לפיהן הקיסר הצעיר הושפע יתר על המידה מפקידים מושחתים אשר משרתים את עצמם.
בעקבות זאת החלה מלחמת אזרחים מרה, אשר נמשכה, לסירוגין, במשך שלוש שנים.
הנסיך ין, עם צבא מסודר יותר ומפקדים מסוגלים יותר שעמד לרשותו, היה המנצח הסופי במלחמת האזרחים.
מבסיסו הצפוני בבייג'ינג כבש צבא תומכיו של ג'ו-די את צפון סין ולבסוף נכנס בשערי הבירה, נאנג'ינג.
לאחר מכן מונה ג'ו-די בטקס רשמי ליונגלה, קיסר סין.
עם כיבוש הבירה בייג'ינג הקיסר ג'יינוון פשוט נעלם ואבדו עקבותיו.
היו כמה טענות מצד תומכיו של יונגלה, שג'יינוון נהרג במהלך מלחמת האזרחים כאשר פרצה שריפה בארמון הקיסרי בבירה נאנג'ינג.
שמועה נוספת אשר סקרנה את יונגלה ואשר התפשטה הטענה כי הקיסר לשעבר הצליח להימלט מהעיר לאחר שהתחפש לנזיר.
ללא קשר לגורלו, מעולם לא נשמע שוב הקיסר השני של שושלת מינג.
ג'יינה לי אורטיז היא שחקנית ורקדנית אמריקאית.
היא ידועה בזכות תפקידה בתור הבלשית אנאליס וילה בסדרה "ד"ר רוזווד" ברשת פוקס ובזכות תפקידה בתור אנדריאה "אנדי" הררה בסדרת הדרמה "תחנה 19" ברשת ABC.
אורטיז נולדה בשם ג'סיקה אורטיז בקליפורניה וגדלה בברונקס, ניו יורק.
אביה של אורטיז, ג'ו אורטיז, הוא בלש בדימוס של NYPD.
היא החלה את אימוני הריקוד שלה בגיל תשע בשיעורי סלסה וממבו; ובגיל 13 היא החלה כבר ללמד.
בשנה שלאחר מכן, אורטיז נסעה לסיבוב הופעות גם כמאמנת וגם כרקדנית.
אורטיז התחילה את הקריירה שלה בהופעה בסרטי סטודנטים.
לאחר מכן למדה במשך שנתיים בבית הספר למשחק של מגי פלניגן, שם למדה את שיטת מייזנר.
בשנת 2009, אורטיז עברה אודישן ולוהקה לעונה השנייה של תוכנית הריאליטי Scream" Queens" של ערוץ VH1, שם היא ותשע שחקניות שאפתניות נוספות התחרו באתגרים המבוססים על משחק על ההזדמנות לזכות בתפקיד בסרט "המסור 7".
התוכנית עלתה לראשונה ב-2 באוגוסט 2010, ובסיום העונה אורטיז זכתה במקום השני.
בשנת 2012, תמונתה של אורטיז הופיעה בפרק "Yard Sale" של הסיטקום "משפחה מודרנית", שבו היא השתתפה כמתמודדת בתחרות מלכת היופי מיס גלפה.
בשנת 2013 אורטיז קיבלה תפקיד קבוע בסדרה "The After", בהפקתו של כריס קרטר, יוצר הסדרה "תיקים באפלה".
הפיילוט, שעלה לשידור באמצעות אמזון וידאו בפברואר 2014, קיבל אור ירוק והוזמן כסדרה.
עם זאת, ב-5 בינואר 2015, אולפני אמזון הודיעו שהם לא יתקדמו יותר עם התוכנית.
חודשיים לאחר מכן, אורטיז לוהקה לתפקיד הראשי בסדרת המשטרה "ד"ר רוזווד" ברשת פוקס.
הסדרה עלתה בבכורה ב-23 בספטמבר 2015, והיא בוטלה לאחר שתי עונות במאי 2017. מאוחר יותר באותה שנה, היה לה תפקיד חוזר במהלך העונה השנייה של סדרת הדרמה "על הכוונת" ברשת USA.
אורטיז הופיעה גם בסרט הקומדיה "טיול בנות", וגילמה את עצמה.
בשנת 2018 החלה לשחק את אחת הדמויות הראשיות בסדרה "תחנה 19" ברשת ABC; הסדרה היא סדרת ספין-אוף לדרמה הרפואית הוותיקה "האנטומיה של גריי"; שם מגלמת אורטיז את דמותה של אנדריאה "אנדי" הררה, סגן בתחנה 19 ובתו של קפטן פרוט הררה.
+שנהסרטתפקידהערות2004Sad Spanish Songאורז ספרדי2012Misfireאיי.סי2017טיול בנותעצמה2023Righteous Thievesלוסיל2024The Long Gameלוסי פניה
+שנהסדרהתפקידהערות2010Scream Queensמתמודדתתוכנית מציאות; זוכת המקום השני2012The Shopפטרונהסדרת רשת; 6 פרקים2015–2017ד"ר רוזוודאנאליס וילהתפקיד ראשי (2 עונות); 44 פרקים2017על הכוונתאנג'לה טיו4 פרקים2018–2021האנטומיה של גרייאנדריאה "אנדי" הררה2018–2024תחנה 19תפקיד ראשי (5 עונות); 77 פרקים
ג'ייסון אנטוני גריינג'ר אמודיו (בספרדית: Jayson Antonie Granger Amodio; נולד ב-15 בספטמבר 1989) הוא כדורסלן אורוגוואי המשחק בעמדות הרכז והקלע.
גריינג'ר, יליד מונטווידאו, אורוגוואי, שיחק בשורות הנוער של המועדון האורוגוואי אתלטיקו קורדון.
בדצמבר 2005 ערך גריינג'ר מחנה אימונים עם אסטודיאנטס מדריד הספרדית, והוא חתם במועדון ב-2006, בגיל 16 בלבד.
עם זאת, המועדון האורוגוואי של גריינג'ר, קורדון, דרש פיצוי על המהלך, וגריינג'ר יכול היה לשחק רק בליגה הספרדית הרביעית החובבנית, ליגת ה-EBA, במשך שנה וחצי, בזמן שבית הדין של פיב"א הכריע בתיק.
בית הדין לבסוף פסק לטובת המועדון האורוגוואי 25,000 אירו כפיצוי ב-2007.
במהלך קיץ 2007 השתתף גריינג'ר במחנה כדורסל ללא גבולות אמריקה, ואף נבחר ל-MVP של המחנה.
גריינג'ר ערך את הופעת הבכורה שלו בליגה הספרדית הראשונה במהלך עונת 2007/08. במהלך עונת 2012/13, הוא העמיד ממוצעים של 11 נקודות ו-3.4 אסיסטים למשחק בליגה הספרדית.
גריינג'ר שיחק בליגת הקיץ של ה-NBA ביולי 2013, במדי הבוסטון סלטיקס, ורשם ממוצעים 6 נקודות ו-3.6 אסיסטים בכ-18 דקות למשחק, ב-5 משחקים בהם שותף.
לאחר שהחוזה שלו במדריד הסתיים, הוא חתם במועדון הספרדי אוניקאחה מאלגה, מאוחר יותר באותו חודש, כשקיבל הצעה שקבוצתו לשעבר לא יכלה להשוות.
גריינג'ר שיחק בליגת הקיץ 2014 במדי קבוצת ליגת הקיץ של קליבלנד קאבלירס, שם העמיד ממוצעים של 2.3 נקודות ואסיסט 1 בכ-9 דקות למשחק, ב-4 משחקים ששיחק.
גריינג'ר נבחר לחמישיית העונה בליגה הספרדית לעונת 2014/15, לאחר שנבחר כאחד משני הגארדים הטובים ביותר של הליגה, יחד עם סרחיו יוי.
הוא העמיד ממוצעים של 9.7 נקודות, 3.3 ריבאונדים, 5.2 אסיסטים ו-1.2 חטיפות למשחק בעונה הסדירה של ליגת ה-ACB.
בעונה זו הוא סייע לקבוצתו להגיע לחצי גמר הפלייאוף של הליגה.
ב-26 ביוני 2015, גריינג'ר חתם על חוזה לשנתיים עם הקבוצה הטורקית אנאדולו אפס.
במדי אנאדולו זכה גריינג'ר בגביע הנשיא ב-2015.
ב-16 באוגוסט 2017, גריינג'ר חתם על חוזה לשלוש שנים בסאסקי בסקוניה מליגת העל הספרדית והיורוליג, ובעונת 2019/20 זכה איתה באליפות.
ב-1 באוגוסט 2020, הוא חתם באלבה ברלין מהבונדסליגה הגרמנית והיורוליג.
הוא זכה באליפות הבונדסליגה של הקבוצה בעונת 2020/21, ואף זכה בתואר ה-MVP של הגמר בעונה זו.
ב-13 ביולי 2021, גריינג'ר חזר רשמית לבסקוניה, וחתם על חוזה לשנתיים.
ב-14 ביוני 2022 נפרד גריינג'ר מהקבוצה.
גריינג'ר שיחק לראשונה בנבחרת אורוגוואי עד גיל 16 באליפות דרום אמריקה לקדטים ב-2004. באליפות דרום אמריקה עד גיל 17 לשנת 2005, הוא הוביל את קבוצתו בנקודות (26.6 למשחק), ריבאונדים (8.2 למשחק), ואסיסטים (4 למשחק), תוך שהוביל את הטורניר בנקודות, והוליך את אורוגוואי הגיע לגמר הטורניר.
באליפות אמריקה עד גיל 18 2006, הוא רשם שיא קבוצתי של 16.5 נקודות למשחק (מקום חמישי בטורניר) ו-6.8 אסיסטים למשחק (מקום שני בטורניר).
עם זאת, גריינג'ר לא שיחק עם נבחרת אורוגוואי הבוגרת בכדורסל באליפות דרום אמריקה 2008, מכיוון שהתאחדות הכדורסל האורוגוואית סירבה לבקשתו לממן את כרטיס הטיסה של חברתו.
הוא גם דחה בחירה לנבחרת הבוגרת לשחק באליפות האמריקות 2009, בטענה של פציעה שרופאי נבחרת אורוגוואי טענו שלא מנעה ממנו לשחק.
גריינג'ר גם הביע את תרעומתו בפומבי על התאחדות הכדורסל האורוגוואית, על תפקידם במחלוקת בנוגע להעברתו, מאורוגוואי לספרד, ב-2005 (ראה כאן).
גריינג'ר שיחק עם נבחרת אורוגוואי הבוגרת לראשונה באליפות דרום אמריקה 2012, שם העמיד ממוצעים של 12.8 נקודות למשחק (שלישי בקבוצה), 5.4 ריבאונדים למשחק (שני בקבוצה) ו-3.2 אסיסטים למשחק (ראשון בקבוצה).
הנבחרת סיימה את הטורניר במקום השלישי, לאחר שהפסידה בחצי הגמר לארגנטינה, למרות 26 נקודות, 9 ריבאונדים ו-3 אסיסטים של גריינג'ר במשחק.
הוא לא שיחק באליפות האמריקות 2013, כדי להשתלב כראוי במועדון החדש שלו, אוניקאחה מאלגה.
אביו של ג'ייסון הוא ג'ף גריינג'ר, כדורסלן עבר אמריקאי יליד ניו ג'רזי, ששיחק בליגה האורוגוואית בשנות ה-80. הוא הפך לאזרח אורוגוואי ושיחק בנבחרת הכדורסל הבוגרת של אורוגוואי.
ג'ף התגורר במונטווידאו, אורוגוואי, שם נולד ג'ייסון.
ג'ייסון ג'ורג' הוא כדורסלן גרמני המשחק בעמדת הקלע בבאיירן מינכן.
ג'ורג' החל לשחק בקבוצה הבוגרת של באיירן מינכן בשנת 2018, כשבמקביל המשיך לשחק בבאיירן מינכן ב'.
ב-12 בספטמבר 2020 קבע שיא קריירה של 36 נקודות במשחק של באיירן מינכן ב'.
ג'ייסון אלטמייר הוא איש עסקים, סופר, לוביסט ופוליטיקאי אמריקאי.
כיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס הרביעי של מדינת פנסילבניה בין השנים 2007–2013.
אלטמייר נולד בשנת 1968 בקיטנינג שבמערב פנסילבניה, כבן יחיד במשפחה חד-הורית.
היה אלוף התיכון שלו בכדורגל, אך נפצע פציעה קשה בברך ולכן לא אמשיך לשחק כבוגר.
סיים את לימודי הבגרות ב-1986 ולאחר מכן החל ללמוד באוניברסיטת המדינה של פלורידה, שם סיים תואר ראשון במדע המדינה, בשנת 1990. לאחר לימודיו, עבד בקמפיין הבחירות של פיט פיטרסון, שהתמודד מטעם המחוז השני של פלורידה.
לאחר כמה שנים סיים את לימודי התואר השני במנהל רפואי באוניברסיטת ג'ורג' וושינגטון.
בשנת 2020 סיים לימודי הדוקטורט במנהל עסקים באוניברסיטת פלורידה.
לאחר שפיט פיטרסון נבחר לקונגרס, החל אלטמייר לעבוד בלשכתו.
אלטמייר עבד כיועצו לענייני מדיניות פנים בין 1991–1996. ב-1993 הוא מונה על ידי הנשיא ביל קלינטון לחבר ועדת רפורמת הבריאות הלאומית.
בשנת 1996, לאחר שפיטרסון מונה לשגריר ארצות הברית בווייטנאם, אלטמיר החל לעבוד כלוביסט עבור הפדרציה של בתי החולים האמריקאיים.
בשנת 1998 החל לעבוד כלוביסט עבור המרכז הרפואי של אוניברסיטת פיטסבורג.
עד 2005,שימש כממלא מקום סגן הנשיא לקשרי ממשל ושירותי בריאות קהילתיים.
בשנת 2003 הוא נבחר על ידי מגזין פיטסבורג כאחד מ-40 האנשים הכי משפיעים שמתחת לגיל 40 של פיטסבורג.
בשנת 2005 הוענק לו פרס ארקדיה על ידי לשכת המסחר הצפונית אלגני.
בשנת 2003 עזב את המרכז הרפואי של אוניברסיטת פיטסבורג, כדי להתמודד מול חברת הקונגרס מהמפלגה הרפובליקנית המכהנת מליסה הארט ממחוז הקונגרס הרביעי של פנסילבניה, והפסיד.
בשנת 2006, נבחר אלטמייר למפלגה הדמוקרטית ולקראת בחירות בארצות הברית (2006) הוא גייס למעלה ממיליון דולר למימון הקמפיין שלו ולבסוף ניצח את הארט, עם 52%, לעומת 48% שבחרו בה.
ב-2008, התמודדה מולו הארט והפסידה שוב, עם 56% מהקולות לו, לעומת 44% לה.
בבחירות לבית הנבחרים בשנת 2010, אף על פי שמפלגה הדמוקרטית הפסידה בבחירות אלו 63 מושבים, ביניהם 5 מפנסילבניה, נבחר אלטמייר לכהונה שלישית, לאחר שהתמודד מול קית' רותפוס וניצח אותו, בהפרש של שני אחוזים.
בעקבות מפקד האוכלוסין של 2010, פורק המחוז שמטעמו התמודד אלטמייר ורוב שטחו אוחד עם המחוז ה-12 השכן, המיוצג על ידי חבר הקונגרס הדמוקרטי מארק קריץ, שהביס את אלטמיר, עם 51% מהקולות לעומת 49% שהצביעו לאלטמייר.
אלטמייר לא החמיץ אף הצבעה בבית הנבחרים במשך שש שנות כהונתו.
משנת 2007 עד 2010, הוא כיהן כיהן כיושב ראש ועדת המשנה לעסקים קטנים, האחראית על פיקוח וחקירה.
כיושב ראש הוועדה, הוא הגיש חוק שייסייע לעסקים קטנים שנפגעו עקב מחסור בעובדים, לאחר שעובדיהם היו במילואים במשמר הלאומי של ארצות הברית.
הצעת החוק זכתה לתמיכה דו-מפלגתית נרחבת ונחתמה על ידי הנשיא ג'ורג' בוש ב-2008.
אלטמייר התפטר ב-3 בינואר 2013.
בינואר 2013 החל אלטמייר לעבוד כלוביסט וכמנהל יחסי ציבור בחברת ביטוח הבריאות פלורידה בלו.
באוגוסט 2017 הוא עזב את החברה במטרה לקדם את ספרו, מרכז מתים: איך הקיטוב הפוליטי חילק את אמריקה ומה אנחנו יכולים לעשות בקשר לזה".
בפברואר 2019, מונה אלטמיר כיועץ בכיר של חברת הייעוץ הבריאותי "אוואלר בריאות".
מאז שעזב את כהונתו הפוליטית, אלטמיר נשאר פעיל בעניינים אזרחיים, וכיהן במספר תפקידים, ביניהם כחבר קואליציית המנהיגות העולמית של ארצות הברית וכחבר מועצת הנאמנים באוניברסיטת ג'קסונוויל.
ב-2014 הוא מונה לכהן כחבר במועצת הפיתוח העסקי והכלכלי של המדינה על ידי מושל פלורידה ריק סקוט.
בשנת 2019, הוא עזר לכתוב דו"ח שפרסם המרכז לחקר הנשיאות והקונגרס, והמליץ על רפורמות במערכת הפוליטית האמריקאית.
מכהן כיושב ראש המועצה המייעצת לרפורמות פוליטיות בארצות הברית.
מכהן כעמית במכון האירופי למשפט בינלאומי ויחסים בינלאומיים.
ג'ייסון ג'נאו הוא שחקן אמריקאי.
הוא ידוע בעיקר בזכות הופעתו בתור רובן "רובי" מרטינז ג'וניור בסדרה מבית היוצר של נטפליקס "בבלוק שלי" (2018–2021).
ג'ייסון ג'נאו נולד למשפחה דומיניקנית-אמריקאית בג'רזי סיטי, ניו ג'רזי.
ב-2015 הוא סיים את לימודיו בבית הספר התיכון הציבורי ויליאם ל.
שנה סדרהתפקיד הערות 2016 חוק וסדר:מדור מיוחד ויליאם ריבס פרק: "Forty-One Witnesses" 2016–2017 גט-דאון (אנ') נפוליאון7 פרקים2018אלוהים שלח לי בקשת חברות אייזקפרק: "Heavenly Taco Truck" 2018–2021 בבלוק שלי רובן "רובי" מרטינז ג'וניורתפקיד ראשי (4 עונות); 38 פרקים 2022בו ביץ' (אנ') דבון5 פרקים
ג'ייסון גרגורי אביגן הוא מוזיקאי, זמר, פזמונאי, רב-נגן ומפיק מוזיקלי אמריקאי.
הקרדיטים שהוא קיבל בתור פזמונאי כוללים כתיבה והפקה משותפת של "Girls Like You" ו-"What Lovers Do" מאת מארון 5, "Ghosttown" מאת מדונה, "Heart Attack" מאת דמי לובאטו, "Talk Dirty" מאת ג'ייסון דירולו ו-2 צ'יינז, "Lovers on the Sun" מאת דייוויד גטה ו-"Shed a Light" מאת רובין שולץ.
אביגן היה הסולן של להקת הרוק אפטר מידנייט פרוג'קט, אף על פי שהלהקה נמצאת בהפסקה החל מ-2 באוקטובר 2014. בהמשך לכך, ויקטוריה וג'ייסון אביגן הקימו את הפרויקט "אלפנט הארט", במסגרתו יצאו השירים "Hiya" ו-"Warfare" שזכו להצלחה מתונה ברחבי העולם.
אביגן נולד בלוס אנג'לס, קליפורניה, לשחקן גרג אביגן ולרקדנית פמלה סי.
הוא אחיהן של השחקניות ונסה לי ובריאנה אביגן.
ג'ייסון גריי-סטנפורד (נולד ב-19 במאי 1970) הוא שחקן קנדי.
הוא ידוע בעיקר בזכות משחקו כסגן רנדי דישר בסדרת הטלוויזיה "מונק" של רשת USA ובתפקיד ראדיץ בדיבוב של דרגון בול Z.
גריי-סטנפורד קיבל תואר ראשון מאוניברסיטת קולומביה הבריטית בתיאטרון.
הוא עשה עבודת דיבוב עבור סרטי אנימה וסדרות יפניות שונות, וגם תרם קולות רקע לאלבום "Gaslight" של ראסל קרואו והלהקה "Odd Foot of Grunts 30 " .
הוא גילם את סגן בובי מיצ'ן ב-"מיסטרי, אלסקה" והופיע ב"נפלאות התבונה", שניהם בכיכובו של קרואו.
סרטים בולטים נוספים כוללים את "גיבורי הדגל","קרוליין וג'קי", "העונה הקסומה", "קיץ 84", "לבבות בודדים" ועוד.
למרות שהוא ידוע בעיקר בתפקידו בסדרה "מונק", היו לגריי-סטנפורד הרבה הופעות בולטות בטלוויזיה ביניהן: "האנטומיה של גריי", "צדק פרטי", "תיקים באפלה", "בונז", "NCIS", "סטארגייט SG-1", והסדרה המצליחה "הבנים".
בין הופעות הקול הרבות שלו, גריי-סטנפורד דיבב את התפקיד של דונטלו בסרט "צבי הנינג'ה - הדור הבא" והיה קולו של שרלוק הולמס ב"שרלוק הולמס במאה ה-22".
הוא גם היה קולו של קנטו ריי פאון באנימה רונין ווריורס, והיה הקול האנגלי המקורי של ראדיץ וקווי בדיבוב של "דרגון בול Z", כמו גם קולו של שינוסוקה בדיבוב האנגלי של ראנמה חצי.
בשנת 2018 אובחנה אצל גריי-סטנפורד הפרעת קצב בליבו, שנשלטה במשך מספר שנים באמצעות תרופות וטיפולים אחרים.
בנובמבר 2020 הוא עבר השתלת לב מוצלחת.
הרופאים אמרו לו לאחר מכן שהוא כנראה היה חי רק עוד שבועות ספורים ללא ההשתלה.
הוא הפך לאזרח אמריקאי בשנת 2019.
ג'אין הוא פיזיקאי אמריקאי יליד הודו, פרופסור ארווין וילהאלם מולר לפיזיקה וראש הקתדרה לפיזיקה של משפחת אברלי באוניברסיטת המדינה של פנסילבניה.
הוא זכה בפרס אוליבר א.
באקלי של החברה הפיזיקלית האמריקאית בשנת 2002, נבחר לחבר באקדמיה הלאומית למדעים בשנת 2021, ונבחר לחבר זר של האקדמיה הלאומית למדעים של הודו בשנת 2024. הוא גם היה שותף לקבלת פרס וולף לפיזיקה לשנת 2025 יחד עם ג'יימס אייזנשטיין ומרדכי היבלום.
ג'אין ידוע בעבודתו התאורטית על מערכות רבות-גופי קוונטיות, במיוחד על כך שצפה את קיום החלקיקים הידועים כפומרונים מורכבים.
ג'ין קיבל את השכלתו היסודית והתיכונית בבית ספר ממשלתי בכפר סמבהר בראג'סטן, הנמצא בקצה המזרחי של מדבר ת'אר בהודו.
הוא קיבל תואר ראשון במכון המהראג'ה ג'ייפור, תואר שני בפיזיקה במכון הטכנולוגי להודו קאנפור ודוקטורט באוניברסיטת סטוני ברוק, שם עבד עם הפרופסורים פיליפ ב.
לאחר תקופות פוסט-דוקטורט באוניברסיטת מרילנד ואוניברסיטת ייל הוא חזר לאוניברסיטת סטוני ברוק כחבר סגל בשנת 1989. בשנת 1998 עבר לאוניברסיטת המדינה של פנסילבניה.
ג'ין הוא פיזיקאי קוונטי בתחום פיזיקה של חומר מעובה עם עניין בתחום המערכות האלקטרוניות החזקות באינטראקציה בממדים נמוכים.
כמי שיצר את החלקיקים האקזוטיים הידועים כפומרונים מורכבים, הוא היה החלוץ בפיתוח תיאורת הפומרונים המורכבים של אפקט הול הקוונטי השברים ואיחד את אפקט הול השברים ואפקט הול הקוונטי.
כתיבתו כוללת מונוגרפיה בשם פומרונים מורכבים, שפורסמה בשנת 2007 על ידי הוצאת אוניברסיטת קיימברידג'.
הוא ערך יחד עם ברטרנד הלפרין את הספר בשם אפקטי הול קוונטיים שברים: התפתחויות חדשות שפורסם בשנת 2020 על ידי World Scientific.
זכה בפרס וולף לפיזיקה לשנת 2025 (זוכה במשותף עם ג'יימס פ.
נבחר עמית זר של האקדמיה הלאומית למדעים ההודית לשנת 2025. ציטוט: " פרופ' ג'יין חזה סוג חדש של חלקיקים אקזוטיים, שאותם כינה "פרמיונים מרוכבים", והסביר את אפקט הול הקוונטי השבר כאפקט הול הקוונטי השלם של פרמיונים מרוכבים.
בכך, הוא השיג איחוד של אפקטי הול הקוונטים השבריים והשלמים של הול המרוכב של אפקטים זוכים של שני Nobel prinomenze שלו.
מוכרת כהתפתחות יחידה ומשנה בתחום הפיזיקה של החומר המעובה.
מונה לראש הקתדרה למשפחת אברלי, אוניברסיטת פנסילבניה לשנת 2023.
נבחר לחבר האקדמיה הלאומית למדעים של ארצות הברית לשנת 2021.
מונה לפרופסור באוניברסיטת אוון פו ע"ש הנשיא הראשון של אוניברסיטת המדינה של פנסילבניה בשנת 2012.
מונה לעמית באגודה האמריקאית לקידום המדע (AAAS) בשנת 2011.
פרס הבוגרים המכובד של האיגוד ההודי לטכנולוגיה של קנפור לשנת 2010.
חבר נבחר באקדמיה האמריקאית לאמנויות ומדעים, 2008. ציטוט: " פרופסור מאוניברסיטת אוון פו וארווין וו.
ניבאו כי אלקטרונים במשטר האפקט הקוונטי של הול לוכדים מערבולות מכוונטיות ליצירת חלקיקים חדשים, שאותם הוא כינה פרמיונים מרוכבים.
לאחר מכן, פרמיונים מרוכבים הביאו בהירות לנושא והולידו קווים חדשים של ניסויים תאורטיים חדשים אלגנטיים.
הוענק לו פרס אוליבר א.
באקלי על ידי האגודה האמריקנית לפיזיקה על תרומה חשובה ביותר לקידום הידע בפיזיקה של החומר המעובה, 2002, יחד עם ניקולס ריד ורוברט ווילט.
ציטוט: " עבור עבודה תאורטית וניסיונית לביסוס מודל הפרמיון המרוכב למפלס לנדאו המלא למחצה ומערכות הול כמותיות אחרות "
מונה לפרופסור לפיזיקה באוניברסיטת מדינת פנסילבניה בשנת 1998.
מונה לעמית של האגודה האמריקנית לפיזיקה, 1997. ציטוט: "לתאוריית "פרמיון מורכב" של אפקט הול הקוונטי השברירי".
עמית חבר בקרן אלפרד פ.
עמית חבר בקרן הזיכרון ג'ון סיימון גוגנהיים.
ברנן (נולד ב-1979) הוא פילוסוף ופרופסור לעסקים אמריקאי.
הוא פרופסור בבית הספר לעסקים מקדונו באוניברסיטת ג'ורג'טאון.
ברנן כותב על תיאוריה דמוקרטית, אתיקה של הצבעה, כשירות וכוח, חופש והיסודות המוסריים של החברה המסחרית.
עבודתו מתמקדת במפגש בין פילוסופיה פוליטית נורמטיבית למדעי החברה האמפיריים, במיוחד בשאלות על התנהגות בוחרים, פתולוגיות של דמוקרטיה והשלכות החירות.
הוא דוגל באפיסטוקרטיה ("שלטון היודעים").
ברנן אינו מתנגד לחלוטין לדמוקרטיה, והוא טוען לדוגמה כי סין צריכה להיות מדינה דמוקרטיות יותר.
עם זאת הוא טוען כי מדינות אחרות כמו ארצות הברית או קליפורניה לא צריכות בהכרח "יותר דמוקרטיה".
ברנן טוען כי בשיטה הדמוקרטית קיימים כשלים מהותיים ויש לשפר אותה.
מכאן לא נובעת התנגדות לדמוקרטיה - באופן דומה לכך שאם מישהו מעריץ את להקת מטאליקה, אין זה אומר שהוא חושב שלא ניתן לשפר את איכות הנגינה של הלקה.
לדבריו עשרות מדינות ניסו קומוניזם ונכשלו כולן ועשרות מדינות ניסו קפיטליזם, והצליחו הרבה יותר.
לפי ברנן דבר זה הוא טיעון בעד קיום של כלכלה שיש בה מידה רבה של חופש, או כלכלה מעורבת, אבל לא נובע מכך שיש לאמץ כלכלת לסה-פר שבה הממשלה לא מתערבת כלל בשוק.
ברנן מזכיר כי בשוק חופשי יש מספר כשלים מערכתיים, כשלי שוק, ויש לתקן אותם.
לדבריו, באופן דומה גם בדמוקרטיה יש כשלים מערכתיים ויש לתקן אותם, וכי כשלים אלה דומים בטבעם לכשלי שוק.
כשל שוק אחד הוא מוצרים ציבוריים: שווקים ללא פיקוח מספקים פחות מידי מוצרים ציבוריים - אנשים צריכים כבישים וגשרים או הגנה צבאית, אבל השוק אינו מנגנון מוצלח בהספקת מוצרים כאלה בגלל היותם מוצר ציבורי ו"כשל הטרמפיסט".
לאנשים יש תמריץ לשלם פחות מידי כסף או לא לשלם בכלל על שימוש בגשר שמישהו אחר שילם על בנייתו, זו בעיית הטמרפיסט, ומכאן קיימת הסכמה רחבה שעל הממשלה לחייב אנשים לשלם על מוצרים כאלה.
ברנן טוען כי גם "ממשל" הוא דוגמה ידועה של מוצר ציבורי.
בדומה למוצרים ציבוריים אחרים, יש תמריץ לאנשים להשקיע פחות מידי מאמץ או כסף בתחזוקה של מוצר זה.
לדוגמה אם אדם בודד נמנע מהשתתפות בהצבעה בבחירות לא תהיה לזה כל השפעה על איכות החיים ברמת המחוז, המדינה או ארצות הברית כולה.
כשל שוק נוסף הוא פחות מידי תחרות בין חברות- מצב של אוליגופול או מונופול.
במצב זה חברות עלולות לצבור יותר מידי כוח, לקבוע מחירים, או להציע מוצרים גרועים לצרכנים.
לכן ממשלות רבות בעולם מנסות להגדיל את התחרות בין חברות, שכן תחרות יוצרת איכות.
לדברי ברנן, לממשלות יש בעיה דומה.
לדוגמה הממשלה שולטת ברציפות במשך 4 שנים, מצב שלדבריו הוא דומה לכך שעלינו לבחור בין שתי מסעדות ואז לאכול באותה מסעדה במשך 4 שנים תמימות.
ממשלות הן מטבען מונופול- רוב האזרחים לא יכולים לבחור לעבור למדינה אחרת, שכן הדבר כרוך במחיר גבוה - אפילו לאנשים באליטה החברתית, כמו ברנן, שחיים במדינה עשירה כמו ארצות הברית.
ברנן מציין כי פחות מידי תחרות קיימת בחלק מהמדינות גם במובן הפוליטי - דוגמה בולטת לכך היא ארצות הברית שבה יש רק שתי מפלגות גדולות.
לדבריו תחרות מעטה מידי בין מפלגות יכולה להוריד את איכות הממשל באופן דומה לזה שתחרות מעטה מידי בין חברות מורידה את איכות המוצרים בשוק.
בעיה נוספת שקיימת בשווקים היא מידע אסימטרי, כאשר אדם מגיע למוסך לתיקון הרכב, המכונאי יודע הרבה על הרכב והלקוח מעט, ולכן המכונאי יכול למכור ללקוח מוצר גרוע או מוצר או שירות מיותר, וללקוח אין בהכרח את המידע שדרוש כדי לבדוק דבר זה.
לדברי ברנן טיעון זה קיים גם ביחס לממשלות.
האנשים שנמצאים בעמדות כוח יודעים הרבה יותר על סוגיות שונות מאשר רוב הציבור.
לדבריו אחד הממצאים החזקים בתחום המחקר שבדק ידע של מצביעים מצא כי רוב האנשים יודעים כמעט כלום על הנושאים הציבוריים שהם מצביעים עליהם.
דבר זה לא השתנה מאז שנות ה-50 ועד היום.